एशेज की तैयारी करेंगे, इस सीजन में केवल दो मैच खेल सके
IPL 2023 - Ben Stokes To Return To England Due To Injury. चोट से जूझ रहे इंग्लैंड के टेस्ट कप्तान बेन स्टोक्स इंडियन प्रीमियर लीग 2023 (IPL) में चेन्नई सुपर किंग्स (CSK) के अंतिम लीग मैच के बाद वापस इंग्लैंड लौट जाएंगे।
चोट से जूझ रहे इंग्लैंड के टेस्ट कप्तान बेन स्टोक्स इंडियन प्रीमियर लीग 2023 (IPL) में चेन्नई सुपर किंग्स (CSK) के अंतिम लीग मैच के बाद वापस इंग्लैंड लौट जाएंगे। जिससे उन्हें अगले महीने से शुरू हो रही एशेज सीरीज की तैयारियों के लिए पूरा समय मिल सके। CSK अपना अंतिम लीग मैच दिल्ली कैपिटल्स (DC) के खिलाफ 20 मई को अरुण जेटली स्टेडियम में खेलेगी। ऑस्ट्रेलिया और इंग्लैंड के बीच एशेज सीरीज 16 जून से शुरू होगी।
रिपोर्ट के अनुसार, इंग्लैंड और ऑस्ट्रेलिया के बीच 16 जून को एशेज सीरीज की शुरुआती होने जा रही है। स्टोक्स शनिवार दोपहर को दिल्ली के खिलाफ अपना अंतिम लीग मैच खेलने के बाद वापस यूके लौटेंगे।
स्टोक्स इस सीजन में केवल दो मैच खेल सके
इस 31 साल के ऑलराउंडर को CSK ने दिसंबर 2022 की नीलामी में 16.25 करोड़ रुपए में खरीदा था। हालांकि अभी तक उन्होंने सिर्फ दो मैच खेला है। उन दो मैचों में कुल 15 रन बनाए। साथ ही गेंदबाजी करते हुए एक ओवर में 18 रन दिए थे। उसके बाद पैर की उंगली में चोट के कारण वह कोई भी मैच नहीं खेल पाए। बेन स्टोक्स ने पिछले साल अक्टूबर-नवंबर में ऑस्ट्रेलिया में खेले गए टी-20 वर्ल्ड कप में इंग्लैंड को चैंपियन बनाया।
CSK का प्रदर्शन
CSK की टीम ने इस सीजन में अभी तक 13 में से 7 मैच जीते हैं और पांच में उसे हार मिली है। एक मैच बारिश के कारण रद्द हो गया था। अभी CSK 15 अंक लेकर पॉइंट्स टेबल में दूसरे स्थान पर है। यहां से वह प्लेऑफ में जाने से बस एक जीत दूर है। टीम को आखिरी लीग मैच 20 मई (शनिवार) को दिल्ली कैपिटल्स के खिलाफ खेलना है।
